दरअसल, शिक्षा निदेशालय द्वारा हाल ही में स्कूलों के अर्धवार्षिक परिणाम का विश्लेषण किया गया है, जिसमें में सरकारी स्कूल के छात्रों का प्रदर्शन बेहद ही खराब रहा है। विश्लेषण के मुताबिक 9वीं कक्षा का औसतन परिणाम 20, 10वीं का 30 और 11वीं और 12वीं कक्षा का परिणाम 50 फीसदी रहा है। निदेशालय का मानना है कि अंतिम परीक्षा के दौरान परिणाम में सुधार की जरूरत है। शिक्षा निदेशक ने निर्देश दिए हैं कि जब भी शिक्षा निदेशालय के अधिकारी स्कूलों का दौरा करें तो विशेषतौर पर उन शिक्षकों से जरूर मिलें, जिनका परिणाम खराब रहा है। इस दौरान वे उनसे चर्चा करें कि परिणाम को सुधारने के लिए किस तरह की रणनीति बनाई जाए।